smcproject/ml-wiki-sentences huggingface dataset:
നിരത്തിൻ്റെ വീതി : വീതികൂടിയ റോഡുകൾ‌ക്ക് ഒരേ ഡിഗ്രിയിലുളള നീരൊഴുക്ക് ചരിവ് നേടുന്നതിന് ഉയർന്ന പാർശ്വച്ചരിവ് ആവശ്യമാണ്.
നിരത്തിന്റെ വക്രത മഴയുടെ തീവ്രതയും കാലാവധിയും വാഹന സംവേദനക്ഷമതാപരമായ ഘടകങ്ങൾ ഡ്രൈവറുടെ വേഗത, ത്വരണം, ബ്രേക്കിടൽ, സ്റ്റീറീംഗ് ടയർ ട്രെഡിന്റെ തേയ്മാനം :  തേയ്മാനംവന്ന ടയറുകളിൽ ട്രെഡിന് കനമില്ലാത്തതിനാൽ വളരെ വേഗം ജലപാളിപ്രവർത്തനം ഉണ്ടാകാൻ ഇടയാകും.
പകുതി തേഞ്ഞ ട്രെഡുകളിൽ  സാധാരണയെക്കാൾ 3 - 4 മൈൽ പ്രതി മണിക്കൂർ കുറഞ്ഞ വേഗതയിൽ ജലപാളിപ്രവർത്തനം സംഭവിക്കും.
ടയറിനുളളിലെ വായൂമർദ്ദം: ടയറിലെ വായൂമർദ്ദം കുറയുന്നതുമൂലം ടയർ അകത്തേയ്ക്ക് വക്രിക്കുകയും ഇത് ജലപാളിപ്രവർത്തനത്തിന് കാരണമാകുകയും ചെയ്യും.
ടയർ ട്രെഡ് ഛേദതലാനുപാതം (Aspect ratio) : നീളമുളളതും എന്നാൽ വീതികുറഞ്ഞതുമായ സമ്പർക്കതലമുളള (Contact patch) ടയറുകൾ ജലപാളിക്കുളള  സാധ്യത കുറയ്ക്കും.
വാഹന ഭാരം : കുടുതൽ ഭാരം കയറ്റിയ വാഹനങ്ങൾക്ക് ടയറിൽ ശരിയായി കാറ്റുനിറച്ചിട്ടുണ്ടെങ്കിൽ സമ്പർക്കതലത്തിന്റെ നീളം വർദ്ധിക്കുകയും അങ്ങനെ,  ഛേദതല അനുപാതം (Aspect ratio) മെച്ചപ്പെടുകയും ചെയ്യുന്നു.
ടയറിൽ കാറ്റ് കുറവാണെങ്കിൽ വാഹനഭാരം വിപരീത ഫലമുണ്ടാക്കും.
വാഹനത്തിൻ്റെ തരം : സെമി-ട്രെയിലറുകൾ പോലുള്ള സമ്മിശ്ര വാഹനങ്ങൾക്ക് ഭാരവിതരണം അസമമായതിനാൽ ജലപാളീപ്രവർത്തനവും വാഹനത്തിലുടനീളം അസമമായിട്ടായിരിക്കും പ്രവർത്തിക്കുക.
ഭാരം കയറ്റാത്ത ട്രെയിലർ അതിനെ വലിച്ചുകൊണ്ടു പോകുന്ന ക്യാബിനേക്കാൾ വേഗത്തിൽ ജലപാളീ പ്രവർത്തനത്തിന് വിധേയമാകും.
പിക്കപ്പ് ട്രക്കുകൾ അല്ലെങ്കിൽ എസ്‌യുവികളാൽ വലിക്കുന്ന ട്രെയിലറുകളും സമാനമായ പ്രശ്‌നങ്ങൾ ഉണ്ടാക്കുന്നു.
ഡ്രൈവർ കൈക്കൊള്ളേണ്ട നടപടികൾ
ജലപാളിപ്രവർത്തനത്തിലേയ്ക്ക് നയിക്കുന്ന ഘടകങ്ങളെ ഒഴിവാക്കുക എന്നതാണ് മികച്ച തന്ത്രം.
ശരിയായ ടയർ മർദ്ദം, വീതികുറഞ്ഞതും തേയ്മാനം വരാത്തതുമായ ടയറുകൾ, മിതമായ വേഗത എന്നിവ ടയറിനും റോഡിനുമിടയിൽ വെള്ളം തങ്ങിനില്ക്കാനുളള സാധ്യത ഇല്ലാതാക്കുകയും ജലപാളീപ്രവർത്തനത്തെ തടയുകയും ചെയ്യും.
ശരിയായ ഡ്രൈവിംഗ് ശീലവും ഉചിതമായ ടയറുകളുടെ ഉപയോഗവും ഒഴിച്ചുകൂടാനാകാത്ത ഘടകങ്ങളാണ്.
ഇലക്ട്രോണിക സ്ഥിരത നിയന്ത്രണ (Electronic Stability Control) സംവിധാനങ്ങൾ മാത്രം ഉപയോഗിച്ച് ജലപാളിക്ക് പരിഹാരം കാണാനാകില്ല.
ഈ സംവിധാനങ്ങൾക്ക്, തെന്നിപ്പോയ വാഹനത്തിന്റെ റോഡുമായുളള പിടുത്തം വീണ്ടെടുക്കുന്നതിന് മാത്രമേ സാധിക്കുകയുളളു.
ഇവ ജലപാളിപ്രവർത്തനത്തെ തടയുന്നില്ല.
തരങ്ങൾ ശ്യാനത സംബന്ധിയായ
ജലത്തിന്റെ ശ്യാനഗുണങ്ങൾ (Viscosity) മൂലമാണ് ശ്യാന-ജലപാളി (Viscous Aquaplaning) സംഭവിക്കുന്നത്.
ഇതിനായി 0.025 മി.മീ.
ൽ കൂടാത്ത ദ്രാവകപാട തന്നെ ധാരാളം.
ടയറിന് ജലത്തിൽ തുളച്ചുകയാറാനാകതെ ടയർ ജല പാടയ്ക്ക്  മുകളിൽ ഉരുളുന്നു.
വാഹനത്തിന് വേഗത കുറവുളളപ്പോഴും ഇത് സംഭവിക്കും.
ചലന സംബന്ധിയായ
താരതമ്യേന ഉയർന്ന വേഗതയിൽ നിരത്തിൽ കുറഞ്ഞത് 1/10 ഇഞ്ച് എങ്കിലും ആഴമുളള വെള്ളത്തിന്റെ ഒരു പാട ഉള്ളപ്പോൾ സംഭവിക്കുന്ന പ്രതിഭാസമാണ്  ചലനാത്മക ജലപാളിപ്രവർത്തനം (Dynamic Aquaplaning).
വാഹന വേഗതയും ജലത്തിന്റെ ആഴവും കൂടുന്നതിനനുസരിച്ച്, ജലപാളിയുടെ ശക്തി വർദ്ധിക്കുകയും ടയറിനടിയിൽ വെള്ളത്തിൻ്റെ ചീള് ഒരു ആപ്പുപോലെ രൂപപ്പെടുകയും ചെയ്യുന്നു.
ഇതും കാണുക റോഡ് സ്ലിപ്പർനെസ്സ് ട്രാക്ഷൻ (എഞ്ചിനീയറിംഗ്), അക്വാപ്ലാനിംഗിന് സമാനമായ ഇഫക്റ്റുകൾക്കായി കുഗൽ ജലധാര അവലംബം സ്മാർട്ട് മോട്ടോർസ്റ്റ് - മഴയിൽ ഡ്രൈവിംഗ് ഫ്ലൈറ്റ് സ്റ്റാൻഡേർഡ് സർവീസ് വെബ് സൈറ്റിൽ നിന്ന് http://av-info.faa.gov എന്ന വിലാസത്തിൽ നിന്ന് ഡ download ൺലോഡ് ചെയ്യാൻ എയർപ്ലെയിൻ ഫ്ലൈയിംഗ് ഹാൻഡ്ബുക്ക്, എഫ്എഎ പബ്ലിക്കേഷൻ എഫ്എഎ-എച്ച് -8083-3 എ. ബാഹ്യ കണ്ണികൾ അക്വാപ്ലാനിംഗ് വിവരിക്കുന്ന നാസ പേപ്പർ, ടിഎൻ ഡി -2056 'ന്യൂമാറ്റിക് ടയർ ഹൈഡ്രോപ്ലാനിംഗിന്റെ പ്രതിഭാസം'.
↑ ↑ ↑ ↑ {{ cite web }} :  CS1 maint: archived copy as title ( link ) ↑ ↑ {{ cite journal }} : Cite journal requires | journal= ( help )
ഛാഡ് ബേസിൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Chad_Basin_National_Park Black crowned crane
വടക്കുകിഴക്കൻ നൈജീരിയയിലെ ഛാഡ് തടാക തടത്തിൽ ഏകദേശം 2,258 ചതുരശ്ര കിലോമീറ്റർ പ്രദേശത്തായി വ്യാപിച്ചുകിടക്കുന്ന ഒരു ദേശീയോദ്യാനമാണ് ഛാഡ് ബേസിൻ​ ദേശീയോദ്യാനം .
മൂന്ന് വ്യത്യസ്ഥ മേഖലകളിലായി ചിതറിക്കിടക്കുന്ന ഒരു ദേശീയോദ്യാനമാണിത് .
ഈ ദേശീയോദ്യാനത്തിന്റെതന്നെ ഭാഗമായ ചിൻഗുർമി-ദുഗുമ മേഖല ബോർണോ സംസ്ഥാനത്തെ സുഡാനിയൻ സാവന്നാ പരിസ്ഥിതി മേഖലയിൽ സ്ഥിതിചെയ്യുമ്പോൾ മറ്റു രണ്ടു വിഭാഗങ്ങളായ ബെഡെ-എൻഗുരു തണ്ണീർത്തട മേഖ , ബുലാറ്റുറ മേഖല എന്നിവ യോബ് സംസ്ഥാനത്തെ സഹെൽ പാരിസ്ഥിതിക മേഖലയിലാണ് സ്ഥിതിചെയ്യുന്നത്.
മുൻകാല ചിൻ‌ഗുർ‌മി-ഡുഗോമ ഗെയിം റിസർവ്, ഗോർഗോറം ആന്റ് സുർ‌ഗുൻ ബനേരി കരുതൽ വനങ്ങൾ, ബുലാച്ചർ മരുപ്പച്ച എന്നിവയുടെ ഒരു സംയോജനമായാണ് ഈ ദേശീയോദ്യാനം രൂപീകരിക്കപ്പെട്ടത്.
1999 വരെ ഈ പ്രദേശത്ത് അളന്നുതിരിക്കൽ നടത്തിയിട്ടില്ലാതിരുന്നതിനാൽ ദേശീയോദ്യാനത്തിന്റെ അതിരുകൾ കൃത്യമായി നിർവചിക്കപ്പെട്ടിരുന്നില്ല.
കാർഷികവൃത്തിയിലേർപ്പെട്ടിരിക്കുന്നവർ, മേച്ചിൽ ജോലിക്കാർ, മത്സ്യത്തൊഴിലാളികൾ എന്നിങ്ങനെ വിവിധ തുറയിലുള്ള ജനങ്ങൾ ഈ ദേശീയോദ്യാനത്തെ തങ്ങളുടെ ആവശ്യങ്ങൾക്കായി വിനിയോഗിക്കുന്നു.
വിനോദസഞ്ചാരികൾക്കുള്ള പാർപ്പിടങ്ങൾക്കും മറ്റുമായി ഗണ്യമായ ഒരു നിക്ഷേപം ഇവിടെയുണ്ടായിരുന്നിട്ടുകൂടി കാഴ്ച്ചപ്രധാനമായ വന്യജീവികളുടെ അഭാവത്താൽ ഈ ഉദ്യാനമേഖല ഓരോ വർഷവും വിരലിലെണ്ണാവുന്ന സന്ദർശകരെ മാത്രമേ ആകർഷിക്കുന്നുള്ളൂ.
ചിൻ‌ഗുർമി-ദുഗുമ മേഖല
11 ° 45′0 ″ N 14 ° 15′0 ″ E കോർഡിനേറ്റുകൾക്ക് ചുറ്റും കാമറൂൺ റിപ്പബ്ലിക്കിലെ വാസ ദേശീയോദ്യാനത്തോട് ചേർന്നുള്ള ബൊർനോ സംസ്ഥാനത്തെ ബാമ ലോക്കൽ ഗവൺമെന്റ് മേഖലയിലാണ് ചിൻ‌ഗുർമി-ദുഗുമ മേഖല സ്ഥിതിചെയ്യുന്നത്.
അട്ടിയട്ടിയായി വിന്യസിച്ചിരിക്കുന്ന ഈ മേഖലയ്ക്ക് ഏകദേശം 1,228 ചതുരശ്ര കിലോമീറ്റർ വിസ്തീർണ്ണമുണ്ട്.
ഇതിന്റെ വടക്കൻ ഭാഗം സഹേൽ മേഖലയിലാണ്.
തെക്കൻ മേഖലയിൽ സുഡാൻ-ഗിനിയ സവന്ന പരിസ്ഥിതി കാണപ്പെടുന്നു.
കൂടാതെ ആന പുല്ലും മണിച്ചോളം ഇടതൂർന്നു നിൽക്കുന്ന വേർതിരിച്ച അക്കേഷ്യ - ബാലനൈറ്റ്സ് വനപ്രദേശങ്ങളും ഇതിൽ ഉൾപ്പെടുന്നു.
ഡോർമ നദിയിൽ നിന്നുള്ള ജലം വർഷകാലത്ത് ഈ മേഖലയുടെ ഭൂരിഭാഗവും വെള്ളപ്പൊക്കമുണ്ടാക്കുന്നു, ഇത് വെള്ളപ്പൊക്കത്തെയും മറ്റ് വന്യജീവികളെയും ആകർഷിക്കുന്ന വെള്ളപ്പൊക്ക സമതല പ്രദേശങ്ങൾ സൃഷ്ടിക്കുന്നു.
സ്ഥിരനിവാസിയായ ബ്ലാക്ക് ക്രൗൺഡ് ക്രെയിൻ (ബലേരിക്ക പാവോനിന) ഇവിടെ ധാരാളമുണ്ട്.
പക്ഷേ ഇതിനെ വംശനാശമുള്ളതായി കണക്കാക്കപ്പെടുന്നു.
ഹെൽമെറ്റഡ് ഗിനഫൗളും (നുമിഡ മെലിയാഗ്രിസ്) ഇവിടെ ധാരാളം കാണപ്പെടുന്നു.
ഡമോയ്‌സെല്ലി കൊക്ക് (ഗ്രസ് കന്നി) ശൈത്യകാലത്ത് ഇവിടെ സന്ദർശിക്കുന്നു.
ഒപ്പം ധാരാളം വെൺബകങ്ങളും (സിക്കോണിയ സിക്കോണിയ) ഇവിടെ കാണാറുണ്ട്.
2007 ലെ ഒരു റിപ്പോർട്ട് ഈ മേഖലയിൽ നൂറോളം ആനകളുണ്ടെന്ന് കണക്കാക്കുന്നു.
അവ ഇപ്പോഴും ദേശീയോദ്യാനത്തിലും പുറത്തേക്കും കുടിയേറുന്നു.
വന്യമൃഗങ്ങളെ വേട്ടയാടുന്നത് തടയുന്നതിനും സംരക്ഷണത്തിന്റെ ദീർഘകാല മൂല്യത്തെക്കുറിച്ച് പ്രദേശവാസികളിൽ അവബോധം സൃഷ്ടിക്കുന്നതിനും കാമറൂൺ, നൈജീരിയൻ പാർക്ക് അധികൃതർ ശ്രമിക്കുന്നു.
ഈ മേഖലയെയും വാസ നാഷണൽ പാർക്കിനെയും അന്താരാഷ്ട്രതലത്തിൽ നിയുക്ത സംരക്ഷിത പ്രദേശമാക്കി മാറ്റുന്നതിനെക്കുറിച്ച് ഐ‌യു‌സി‌എൻ ചർച്ചകൾ നടത്തിയിട്ടുണ്ട്.
ബഡെ-എൻഗുരു തണ്ണീർത്തട മേഖല ഹഡെജിയ-എൻ‌ഗുരു തണ്ണീർത്തടങ്ങളുടെ സ്ഥാനം കാണിക്കുന്ന യോബി നദിയുടെ നീരൊഴുക്ക് പ്രദേശം
12 ° 40′0 ″ N 10 ° 30′0 ″ E കോർഡിനേറ്റുകൾക്ക് ചുറ്റും 938 ചതുരശ്ര കിലോമീറ്റർ വിസ്തീർണ്ണമുള്ള ഹഡെജിയ-എൻഗുരു തണ്ണീർത്തടങ്ങളുടെ ഭാഗമാണ് ബഡെ-എൻഗുരു തണ്ണീർത്തട മേഖല.
യോബി സ്റ്റേറ്റിലെ ബഡെ , ജകുസ്‌കോ പ്രാദേശിക സർക്കാർ മേഖലകളുടെ തെക്കുപടിഞ്ഞാറായിട്ടാണ് ഇത് സ്ഥിതിചെയ്യുന്നത്.
ദേശാടനപക്ഷികളുടെ പ്രധാന വിശ്രമ കേന്ദ്രമായ ദഗോണ വാട്ടർഫൗൾ സാങ്ച്വറിയും ഈ മേഖലയിൽ ഉൾപ്പെടുന്നു.
അഞ്ച് വന സംരക്ഷണ കേന്ദ്രങ്ങളും ഇതിൽ ഉൾപ്പെടുന്നു.
മെയ് മുതൽ സെപ്റ്റംബർ വരെയുള്ള കാലയളവിൽ ഈ പ്രദേശത്തെ വാർഷിക മഴ 200–600 മില്ലിമീറ്റർ വരെയാണ്.
അപ്സ്ട്രീം ഡാമുകളും ഒരുപക്ഷേ കാലാവസ്ഥാ വ്യതിയാനവും മൂലം വെള്ളപ്പൊക്കം കുറയുകയും ജനസംഖ്യ കൂടുന്നതിനനുസരിച്ച് പരിസ്ഥിതി നശിക്കുകയും ചെയ്യുന്നു.
വിള നശിപ്പിക്കുന്ന ക്വിലിയ ക്വിലിയയെ കൊല്ലാൻ കർഷകർ വിഷം പ്രയോഗിക്കുന്നതിലൂടെ മറ്റു ജീവികളും കൊല്ലപ്പെടുന്നു.
നാമമാത്രമായ ഭൂമി ഇപ്പോൾ കൃഷിക്ക് വിധേയമായിക്കൊണ്ടിരിക്കുകയാണ്.
വന സംരക്ഷണ മേഖലയിലെ വൃക്ഷങ്ങളുടെ സംരക്ഷണവും കുറയുന്നു.
ബുലാറ്റുറ മേഖല
13 ° 15′0 ″ N 11 ° 00′0 ″ E കോർഡിനേറ്റുകൾക്ക് ചുറ്റും 92 ചതുരശ്ര കിലോമീറ്റർ വിസ്തൃതിയുള്ള ദേശീയോദ്യാനത്തിന്റെ ബുലാറ്റുറ സെക്ടർ യോബി സംസ്ഥാനത്തെ യൂസുഫാരി ലോക്കൽ ഗവൺമെന്റ് മേഖലയിലാണ് സ്ഥിതിചെയ്യുന്നത്.
മനോഹരമായ മണൽത്തീരങ്ങളാൽ വേർതിരിക്കപ്പെട്ട ചതുപ്പ് താഴ്വരകളുടെ ഒരു നിരകൂടി ഈ മേഖലയിലുണ്ട്.
കൂടാതെ താഴ്വരകളിൽ പൊട്ടാഷിന്റെ സമ്പന്നമായ നിക്ഷേപവുമുണ്ട്.
ഛായാഗ്രഹണശാസ്ത്രം ഇംഗ്ലീഷ് വിലാസം https://ml.wikipedia.org/wiki/Science_of_photography
ഛായാഗ്രഹണത്തിന്റെ വിവിധ വശങ്ങളിൽ ഭൗതികം , രസതന്ത്രം മുതലായ ശാസ്ത്രശാഖകൾ ഉപയോഗിക്കുന്നതിനെ ഛായാഗ്രഹണശാസ്തം എന്നു പറയുന്നു.
ഛായാഗ്രാഹി , ലെൻസുകൾ , ഛായാഗ്രാഹിയുടെ പ്രവർത്തനങ്ങൾ, ഛായാഗ്രാഹിയുടെ ഇലക്ട്രോണിക് ഭാഗങ്ങൾ, ഫിലിം കഴുകലും വികസനവും എല്ലാം ഛായാഗ്രഹണശാസ്ത്രത്തിൽ ഉൾപ്പെടുന്നു.
പരസ്പരപൂരണ നിയമം
എക്സ്പോഷർ ∝ അപ്പെർച്വർ വിസ്തീർണ്ണം × എക്സ്പോഷർ സമയം × ദൃശ്യത്തിന്റെ പ്രകാശമാനം
പരസ്പരപൂരണ നിയമം പ്രകാശത്തിന്റെ തീവ്രതയിലും, പതിക്കുന്ന സമയത്തിലും വ്യത്യാസം എങ്ങനെ എക്സ്പോഷർ മാറ്റം വരുത്തുന്നു എന്നു നിർവചിക്കുന്നു.
ഒരു നിശ്ചിത എക്സ്പോഷറിൽ ഷട്ടർ വേഗവും അപ്പെർച്വറും തമ്മിലുള്ള ബന്ധം കാണിക്കുന്നു.
ഇവയിലുള്ള മാറ്റം പടി അഥവാ സ്റ്റോപ്പ് ആയാണ് അളക്കുന്നത്.
രണ്ടിന്റെ ഒരു ഘടകമാണ് ഒരു പടി.
ഉദാ: എക്സ്പോഷർ പകുതിയാക്കാൻ മൂന്നു വഴികൾ ഉണ്ട് അപ്പെർച്വർ ഒരു പടി കുറക്കുക.
ഷട്ടർ വേഗത ഒരു പടി കൂട്ടുക.
ദൃശ്യത്തിലെ പ്രകാശം പകുതിയാക്കുക.
ഛായാഗ്രഹണ ലെൻസുകൾ
ഒരു ഛായാഗ്രഹണകാചം അഥവാ ഫോട്ടോഗ്രാഫിക് ലെൻസ് പല കാച ഭാഗങ്ങളുപയോഗിച്ചാണ് നിർമ്മിക്കുക.
വർണ്ണവിപഥനം , ഗോളീയവിപഥനം, മറ്റുള്ള വിപഥനങ്ങൾ എന്നിവ പരമാവധി കുറക്കുക എന്നതാണ് പല കാചഭാഗങ്ങളുപയോഗിച്ച് ഛായാഗ്രഹണകാചം നിർമ്മിക്കുന്നതിന്റെ ലക്ഷ്യം.
ചെറിയ അപ്പെർച്വർ ഉപയോഗിക്കുന്നതിലൂടെ ഒരുവിധം വിപഥനങ്ങളെയെല്ലാം കുറയ്ക്കാൻ സാധിക്കും.
ഗോളീയമല്ലാത്ത കാചഭാഗങ്ങളുപയോഗിച്ചാൽ വിപഥനങ്ങൾ അത്യധികം കുറയ്ക്കാൻ സാധിക്കും, പക്ഷെ അഗോളീയകാചങ്ങളുടെ നിർമ്മിതി ഗോളീയകാചങ്ങളുടെ നിർമ്മിതിയുമായി തട്ടിച്ചു നേക്കുമ്പോൾ വളരെ പ്രയാസമേറിയതാണ്.
ആധുനിക നിർമ്മാണരീതികളുടെ വരവോടെ അഗോളീയകാചങ്ങളുടെ നിർമ്മാണച്ചെലവ് കുറഞ്ഞുവരുന്നുണ്ട്.
അതുമൂലം ഇപ്പോൾ വിലകുറഞ്ഞ ഉപഭോക്തൃ ഛായാഗ്രഹണകാചങ്ങളിലും ഇവ കുറഞ്ഞതോതിലാണെങ്കിലും ഉപയോഗിച്ചു വരുന്നു.
എല്ലാ ഛായാഗ്രഹണകാചങ്ങളും പലഘടകങ്ങളിൽ വിട്ടുവീഴ്ച ചെയ്ത് രൂപകല്പന ചെയ്തവയാണ്, വിലയും ഇതിൽ ഒരു ഘടകമാണ്.
ഫോക്കസ് ദൂരം മാറ്റാൻ കഴിയുന്ന കാചങ്ങളിൽ(സൂം ലെൻസ്) കൂടുതൽ വിട്ടുവീഴ്ച്ചകൾ വേണ്ടി വരുന്നതിനാൽ നിശ്ചിത ഫോക്കസ് ദൂരമുള്ള കാചങ്ങളുടെ(പ്രൈം ലെൻസ്) ഗുണമേന്മയും പ്രകടനമികവും അവയ്ക്കുണ്ടാകില്ല.
ഛായാ ഗാംഗുലി ഇംഗ്ലീഷ് വിലാസം https://ml.wikipedia.org/wiki/Chaya_Ganguly
പ്രസിദ്ധ ഗസൽ ഗായികയാണ് ഛായാ ഗാംഗുലി .
ചലച്ചിത്ര പിന്നണി ഗായിക കൂടിയായ ഛായയ്ക്ക് 1978-ൽ മികച്ച ഗായികയ്ക്കുള്ള ദേശീയ ചലച്ചിത്ര പുരസ്കാരം ലഭിച്ചിട്ടുണ്ട്.
ഗമൻ എന്ന ചലച്ചിത്രത്തിലെ ആപ് കി യാദ് ആതി രഹി എന്ന ഗാനത്തിനാണ് പുരസ്കാരം ലഭിച്ചത്.
സസ്യശാസ്ത്രത്തിൽ മാസ്റ്റർ ബിരുദധാരിയായ ഛായാ ഗാംഗുലി ആകാശവാണിയിലാണ് ജോലി തിരഞ്ഞെടുത്തത്.
36 വർഷം ആകാശവാണിയിൽ ജോലി ചെയ്തശേഷം ഛായാ ഗാംഗുലി 2012 ജൂലൈ 31-ന് വിരമിച്ചു.
6 ചലച്ചിത്രങ്ങളിൽ ഗാനമാലപിച്ചിട്ടുള്ള ഛായാ ഗാംഗുലി ധാരാളം സംഗീത ആൽബങ്ങളും പുറത്തിറക്കിയിട്ടുണ്ട്.
ഛാന്ദ ഗായേൻ Chhanda Gayen at Mt. Everest summit, 2013
ബംഗാളിൽ ജനിച്ച പർവ്വതാരോഹകയും ആയോധന കലാദ്ധ്യാപികയുമാണ് ഛാന്ദ ഗായേൻ.
ഇംഗ്ലീഷ് : Chhanda Gayen (ছন্দা গায়েন, 9 ജൂലൈ1979 – 20 മേയ് 2014) എവറസ്റ്റ് കൊടുമുടി ആദ്യമായി കീഴടക്കിയ ബംഗാളി നാട്ടുകാരിയാണ് ഛാന്ദ.
(at 7 A.M., 18 മേയ്2013).
ബംഗാൾ സംസ്ഥാനം സേര ആവിഷ്ക്കാർ എന്ന പുരസ്കാരം നൽകി ആദരിച്ചു.
ബംഗാളിലെ കൽക്കത്തയിലെ കായസ്ത കുടുംബത്തിലാണ് ഛാന്ദ ജനിച്ചത് 1979 ജൂലൈ ആയിരുന്നു  ജനനം.
ചെറുപ്രായത്തിലേ തന്നെ ഒഴിവു സമയ ട്രക്കർ ആയിരുന്ന അമ്മ ജയ ഗായേനിൽ നിന്ന് പ്രചോദനം ഉൾക്കൊണ്ട് പ്രാഥമികമായ ട്രക്കിങ്ങിങ്ങൊക്കെ ഛാന്ദയും പടിച്ചിരുന്നു.
ഇന്സ്റ്റിറ്റ്യൂട് ഓഫ് എക്സ്പ്ലൊറേഷനിൽ നിന്നാണ് ഛാന്ദ ഇത് പഠിച്ചത്.
ചെറിയ മലകയറ്റങ്ങൾ മാത്രമല്ലാതെ വലിയ മലയിലെ പര്യവേഷണങ്ങളിലെല്ലാം ഛന്ദ പങ്കെടുത്തു.
പർവ്വതാരോഹകർക്ക് വേണ്ട് അത്യാവശ്യം എല്ലാ പരിശീലനങ്ങളും ഛാന്ദ സ്വായത്തമാക്കി.
(ബെസിക് റോക്ക് ക്ലൈംബിങ്ങ് കോഴ്സ്, സ്റ്റാൻഡാർഡ് കോഴ്സ്, എന്നിവയാണ് ഛാന്ദ ഇൻസ്റ്റിറ്റ്യൂൂട്ട് ഓഫ് എക്സ്പ്ലൊറേഷനിൽ നിന്ന് പാസ്സായത്  2006 ൽ ഡാർജിലിങ്ങിലെ ഹിന്ദുസ്ഥാൻ മൗണ്ടനീറിങ്ങ് ഇന്സ്റ്റിറ്റ്യൂട്ടിൽ നിന്ന് ബേസിക് പർവ്വതാരോഹണ പരിശീലനം പൂർത്തിയാക്കി.
2007 ൽ നെഹ്രു ഇൻസ്റ്റിറ്റ്യ്യ്ട്ട് ഓഫ് മൗണ്ടനീറിങ്ങ് നടത്തില ആല്പൈൻ ക്ലൈംബിങ്ങ് കാമ്പിൽ പങ്കെടുത്തു.
കൂടതെ സ്വയം ഒരു വലിയ പർവ്വതാരോഹണ പരിശീലകയാവാനുള്ള എല്ലാ തയ്യാറെടുപ്പുകളും എം.ഒ.ഐ.,, എച്ച്.എം.ഐ. മുഖാന്തരം ഛാന്ദ നടത്തിയിരുന്നു.
2012 ലെ  ഹിമാലയൻ നേച്ചർ ആൻഡ് അഡ്വെഞ്ചർ ഫൗണേഷൻ നടത്തിയ അഡ്വെഞ്ചർ ട്രക്കിങ്ങ് കാമ്പിലും പങ്കെടുത്തു.
2007 ൽ എൻ.സി.സി. കേഡറ്റ് എന്ന നിലയുൽ ആൾ ഇന്ത്യ സിക്കിം ട്രക്കിങ്ങിൽ പങ്കെടുത്തു.
അക്കൊല്ലം ഫ്ലൂട്ടട് മലയുടെ മുകളിൽ എത്തി.
പിറ്റേ വർഷം യോഗിൻ മല 1 ഉം യോഗിൻ മല 3 ഉം  കീഴടക്കി.
ഇത് ഒരു ഇന്ത്യൻ ദേശീയ റെക്കോർഡ് ആയിരുന്നു.
209 ഗംഗോത്രി കൊടുമുടിയായിരുന്നു ഛാന്ദയുടെ ഇര.
2011ൽ 17 ഐ.എം.എസ്. ഈസ്റ്റ് സോൺ സ്പോർട്ട്സ് ക്ലൈംബിങ്ങ് മത്സരത്തിൽ പങ്കെടുത്തു.
അതേ വർഷം തന്നെ മണിരങ്ങ് മലമുകളിലെത്തി.
2013 ഒരേ പര്യവേഷണത്തിൽ എവറസ്റ്റ് കൊടുമുടിയും ലഹോട്സെ കൊടുമുടിയും കാൽകീഴ്ക്കലാക്കി.
ഇത് ഒരു ലോകറെക്കോർഡ് ആണ്.
2014 ൽ കാഞ്ചൻജംഗ കൊടുമുടിയിൽ നിന്ന് കീഴ് ഇറങ്ങിക്കൊണ്ടിരിക്കുന്ന വേളയിൽ മഞ്ഞുമലയിടിച്ചിലിൽ ചാന്ദയേയും കൂടെയുണ്ടായിരുന്ന 2 ഷേർപ്പകളേയും കാണാതായി .
മൂന്നുപേരും മരിച്ചതായി പിന്നീട് അറിയിപ്പുണ്ടായി .
എവറസ്റ്റ് കൊടുമുടി കീഴടക്കിയ ഇന്ത്യക്കാർ റഫറൻസുകൾ
ഛാന്ദസി
ഒരു മലയാള ഭാഷ വൃത്തമാണ് ഛാന്ദസി .
ലക്ഷണം “ ഛാന്ദസീവൃത്തമാം രേഫമഞ്ചിന്നു മേലേകകം ഗം. ”
ഉദാ:
ശാലയിൽ ചൂഴവേ  ക് ണനുപ്തധിഷ് ണ്യാസ്സമിദ് ഭിസ്സമിദ്ധാ‍
നാലു ഭാഗേഷു സംസ്തീർണ്ണദർഭാ വിതാനാഗ് നയോf മീ അവലംബം ↑ വൃത്തമജ്ഞരി, എ.ആർ.രാജരാജവർമ്മ വൃത്തമഞ്ജരിയിലെ വൃത്തങ്ങൾ
ഛാന്ദോഗ്യോപനിഷത്ത്
ഭാരതീയ ദർശനത്തിലെ പ്രഖ്യാതരചനകളായ ഉപനിഷത്തുകളിൽ ഒന്നാണ് ഛാന്ദോഗ്യോപനിഷത്ത് .
പത്തു മുഖ്യ ഉപനിഷത്തുകളുടെ,  ദശോപനിഷത്തുകളെന്നറിയപ്പെടുന്ന പട്ടികയിൽ ഇത് ഉൾപ്പെടുന്നു.
ഏറ്റവും പഴക്കം കൂടിയ ഉപനിഷത്തുകളിൽ ഒന്നായി ഛാന്ദോഗ്യം കണക്കാക്കപ്പെടുന്നു.
മുഖ്യ ഉപനിഷത്തുകൾക്കിടയിൽ ബൃഹദാരണ്യകം കഴിഞ്ഞാൽ ഏറ്റവും വലിയ ഉപനിഷത്താണിത്.
ഗദ്യരൂപത്തിലാണ് ഇതെഴുതപ്പെട്ടിരിക്കുന്നത്.
സാമവേദത്തിന്റെ അനുബന്ധമായ ഛാന്ദോഗ്യബ്രാഹ്മണത്തിന്റെ ഭാഗമാണ് ഈ ഉപനിഷത്ത്.
ഛാന്ദോഗ്യം എന്ന പേര് എന്ന പേര് വേദം, വൃത്തം, വൃത്തശാസ്ത്രം എന്നൊക്കെ അർത്ഥമുള്ളതും സാധാരണയായി സാമവേദത്തെ സൂചിപ്പിക്കുന്നതുമായ ഛന്ദസ് എന്ന പദവുമായി ബന്ധപ്പെട്ടിരിക്കുന്നു.
ഛന്ദസ്, അല്ലെങ്കിൽ സാമവേദം പഠിച്ചവരായ ഛന്ദോഗന്മാരുടെ ഉപനിഷത്താണ് ഛാന്ദോഗ്യോപനിഷത്തെന്ന് പറയാം.
ഛാന്ദോഗ്യബ്രാഹ്മണത്തിൽ ആകെയുള്ള പത്തദ്ധ്യായങ്ങളിൽ ഒടുവിലത്തെ എട്ടദ്ധ്യായങ്ങളാണ് ഈ ഉപനിഷത്ത്.
അദ്ധ്യായങ്ങൾ പ്രപാഠകങ്ങൾ എന്നറിയപ്പെടുന്നു.
പ്രപാഠകങ്ങൾ ഓരോന്നും ഖണ്ഡങ്ങൾ എന്നു പേരുള്ള ഉപവിഭാഗങ്ങളായും തിരിഞ്ഞിരിക്കുന്നു.
എല്ലാ പ്രപാഠകങ്ങളിലുമായി മൊത്തം 154 ഖണ്ഡങ്ങളുണ്ട്.
വലിപ്പത്തിലെന്നപോലെ കൈകാര്യം ചെയ്യുന്ന വിഷയങ്ങളുടെ വൈവിദ്ധ്യത്തിലും ബൃഹദാരണ്യകത്തിന് തൊട്ടടുത്തു നിൽക്കുന്ന ഉപനിഷത്താണ് ഛാന്ദോഗ്യം.
ആത്മതത്ത്വത്തെ സംബന്ധിച്ച അന്വേഷണത്തിനൊപ്പം സങ്കീർണ്ണമായ യജ്ഞവിവരണങ്ങളും ഉപാഖ്യാനങ്ങളും വാദപ്രതിവാദങ്ങളും ഇതിൽ നിറയെ കാണാം.
എട്ടദ്ധ്യായങ്ങളുള്ള ഉപനിഷത്തിൽ ആറും ഏഴും അദ്ധ്യായങ്ങൾ മാത്രമേ തികച്ചും ആത്മജ്ഞാനപരമായുള്ളു എന്ന് ചൂണ്ടിക്കാണിക്കപ്പെട്ടിട്ടുണ്ട്.
ഉപനിഷത്തിന്റെ തുടക്കം ഓംകാരോപാസനയിലാണ്:   " മനുഷ്യൻ മൊഴിയാണ്.  മൊഴി ഒംകാരമാണ്.  എല്ലാ മൊഴിയുടേയും രസം ഋഗ്വേദമാണ് .  ഋക്കിന്റെ രസം സാമമാണ്.  സാമത്തിന്റെ രസം ഒംകാരമെന്ന ഉഥ്ഗീതമാണ്. വാക്കും ശ്വാസവുമായ സാമ-ഋതുക്കൾ ദമ്പതികളാണ്.  ഒംകാരത്തിൽ അവർ സമ്മേളിച്ച് ഇച്ഛാസാഫല്യത്തിലെത്തുന്നു.  ഇത് മനസ്സിലാക്കി ഒംകാരത്തെ അവിഭക്തമായി ധ്യാനിക്കുന്നവർക്ക് എല്ലാ ഇച്ഛകളും സാധിക്കുന്നു" എന്നും മറ്റുമാണ് ഈ അദ്ധ്യായത്തിലെ ഉഥ്ഗീതസ്തുതിയുടെ രീതി.
ഓംകാരോപാസനയെ പുകഴ്ത്തുന്ന ഒന്നാം പ്രപാഠകത്തിൽ തന്നെ, ഉപാസനാവിദ്യയുടെ സ്വാർത്ഥോപയോഗത്തിന്റെ പരിഹാസവും കാണാം.
കൽമഴ (Hail storm) വീണ് കൃഷിയെല്ലാം നശിച്ച് പട്ടിണിയിലായ ഉഷസ്തിയെന്നയാൾ, യാഗസ്ഥലത്ത് അർത്ഥം അറിയാതെ വേദം ചൊല്ലിയിരുന്ന ഋത്വിക്കുകൾക്ക് അർത്ഥം പറഞ്ഞുകൊടുത്ത് ധനം സമ്പാദിക്കുന്ന കഥ പറയുന്ന ഉപനിഷത്ത്,  അതിനടുത്ത ഖണ്ഡത്തിൽ ആഹാരം കിട്ടുമെന്ന് മോഹിച്ച് ഒരുകൂട്ടം നായ്ക്കൾ ഉഥ്ഗീതം ആലപിക്കുന്നതായി ചിത്രീകരിച്ചിരിക്കുന്നു.
ശാണ്ഡില്യവിദ്യ
മൂന്നാം പ്രപാഠകത്തിലെ ഒരു ഖണ്ഡം ശാണ്ഡില്യവിദ്യ എന്നപേരിൽ പ്രസിദ്ധമായ വേദാന്തസംഗ്രഹമാണ് .
"ഈ പ്രപഞ്ചം ബ്രഹ്മത്തിൽ നിന്ന് വന്ന് ബ്രഹ്മത്തിലേയ്ക്കു മടങ്ങുന്നു; എല്ലാം ബ്രഹ്മമാണ്" എന്ന പ്രഖ്യാപനത്തിലാണ് അതിന്റെ തുടക്കം.
മനസ്സിന്റെ അഗാധതയിലുള്ള ഇച്ഛയെന്തോ അതാണ് മനുഷ്യൻ എന്ന ഇതിലെ കണ്ടെത്തൽ പ്രസിദ്ധമാണ്.
ഈ ജീവിതത്തിലെ ഏറ്റവും തീവ്രമായ അഭിലാഷമാണ് ഓരോരുത്തരുടേയും വരുവാനിരിക്കുന്ന ജീവിതത്തെ രൂപപ്പെടുത്തുന്നത്.
അതിനാൽ, ആത്മതത്ത്വത്തെ പ്രാപിക്കുകയെന്നതാകട്ടെ നമ്മുടെ തീവ്രാഭിലാഷം.
അരിമണിയേക്കാളും, ചാമയരിയേക്കാളും എന്നല്ല ചാമയരിയുടെ കാമ്പിനേക്കാളും തന്നെ സൂക്ഷമാണ് ആത്മാവ് .
എന്നാൽ ഹൃദയാന്തർഭാഗത്ത് കുടികൊള്ളുന്ന അതിന് ഭൂമിയേയും , അകാശത്തേയും, ലോകങ്ങളെല്ലാത്തിനേയും അതിശയിക്കുന്ന വലിപ്പമുണ്ട്.
ആ ആത്മതത്ത്വമാണ് ബ്രഹ്മം.
അഹംബോധം നശിക്കുമ്പോൾ നാം അതിൽ എത്തിച്ചേരുന്നു.
സത്യകാമൻ
നാലാം പ്രപാഠകം തുടങ്ങുന്നത് ദാനശീലനായി ജാനശ്രുതിയെന്ന രാജാവ്, രൈക്വൻ എന്ന ദരിദ്രബ്രാഹ്മണന്റെ ജ്ഞാനത്തെക്കുറിച്ച് അരയന്നങ്ങളിൽ നിന്ന് കേട്ടറിഞ്ഞ് അയാളെ തേടിച്ചെല്ലുന്നതിലാണ്.
എണ്ണമറ്റ സമ്പത്തും ഭാര്യയായി സ്വന്തം മകളേയും രൈക്വന് നൽകി ജാനശ്രുതി അയാളിൽ നിന്ന് ആത്മവിദ്യ പഠിച്ചു.
ഉപനിഷത്തുകളിലെ ഏറ്റവും പ്രശസ്ത സത്യാന്വേഷികളിൽ ഒരുവനായ സത്യകാമന്റെ കഥയും ഈ പ്രപാഠകത്തിലാണ്.
ജബല എന്ന വീട്ടുവേലക്കാരിയുടെ മകനായിരുന്ന സത്യകാമൻ വിദ്യാഭ്യാസത്തിനായി ഗുരുവിനെ കണ്ടെത്താൻ ഇറങ്ങിപ്പുറപ്പെട്ടപ്പോൾ, തന്റെ ഗോത്രമേതെന്ന് പറയാൻ അമ്മയോടാവശ്യപ്പെട്ടു .
ഗുരു ചോദിക്കുമ്പോൾ പറയാനായിരുന്നു അത്.
യൗവനത്തിൽ താൻ വിവിധഗൃഹങ്ങളിൽ ദാസ്യവൃത്തി അനുഷ്ഠിച്ചിരുന്നപ്പോൽ ജനിച്ചവനാണ് അവനെന്നും അവന്റെ ജാതിയോ ഗോത്രമോ തനിക്കറിയില്ലെന്നായിരുന്നു അമ്മയുടെ മറുപടി.
താൻ സത്യകാമനും അമ്മ ജബലയും ആയതുകൊണ്ട് തന്റെ പേര് സത്യകാമജാബാലൻ എന്നാണെന്ന് ഗുരുവിനോടു പറയാൻ അവൾ മകനെ ഉപദേശിച്ചു.
ഗുരുവിന്റെ അന്വേഷണത്തിന് അമ്മയുടെ ഉപദേശമനുസരിച്ച് അവൻ നേരായ മറുപടി പറഞ്ഞതുകേട്ട്, സത്യനിഷ്ഠനായ അവൻ ബ്രാഹ്മണനാവാനേ തരമുള്ളു എന്ന് വിലയിരുത്തിയ ഗുരു അവനെ ശിഷ്യനായി സ്വീകരിച്ചു.
മെലിഞ്ഞുണങ്ങിയ 400 പശുക്കളെ ഗുരു സത്യകാമന്റെ ചുമതലയിലാക്കി.
അവയെ ആയിരമായി വർദ്ധിപ്പിച്ചേ മടങ്ങി വരൂ എന്ന് ശപഥം ചെയ്ത് അവൻ പുറപ്പെട്ടു.
പശുക്കൾ ആയിരമായി പെരുകിക്കഴിഞ്ഞ് ഗുരുവിന്റെ വീട്ടിലേയ്ക്ക് മടങ്ങിവരുന്ന വഴിയ്ക്ക് അവന് വിദ്യയുടെ ആരംഭപാഠങ്ങൾ പറഞ്ഞുകൊടുത്തത് പശുക്കൂട്ടത്തിലെ കാളയും , ഇടത്താവളത്തിൽ കത്തിച്ച അഗ്നിയും, വഴിയിൽ കണ്ടുമുട്ടിയ അരയന്നവും പിന്നെ മറ്റൊരു പക്ഷിയുമാണ്.
ജ്ഞാനത്തിന്റെ മുഖശോഭയുമായി മടങ്ങിവന്ന സത്യാകാമൻ വിദ്യയുടെ കാതലായ ഭാഗം ഗുരുമുഖത്തുനിന്നും പഠിച്ചു.
ശ്വേതകേതു തത്ത്വമസി എന്ന പ്രസിദ്ധ ഉപനിഷത് മഹാവാക്യം ഛാന്ദോഗ്യത്തിലാണ് - സുകുമാർ അഴീക്കോട് ഉപനിഷത്തുകളെക്കുറിച്ച് 'തത്ത്വമസി' എന്ന പേരിൽ എഴുതിയ ഗ്രന്ഥത്തിന്റെ പുറംചട്ട
ഛാന്ദോഗ്യത്തിന്റെ കാമ്പെന്നു പറയാവുന്ന ആറാം പ്രപാഠകം, അരുണിയുടെ പേരക്കിടാവും ഉദ്ദാലകന്റെ മകനുമായ ശ്വേതകേതുവിന്റെ ജ്ഞാനപ്രാപ്തിയുടെ കഥയാണ്.
തത്ത്വമസി എന്ന ഉപനിഷൽ മഹാവാക്യം ആവർത്തിച്ച് ഘോഷിക്കപ്പെടുന്നതും ഈ പ്രപാഠത്തിലാണ്.
ഗുരുകുലത്തിൽ പന്ത്രണ്ടുവർഷത്തെ പഠനം പൂർത്തിയാക്കി വിദ്യാഗർവ്വോടെ മടങ്ങി വന്ന ശ്വേതകേതുവിനെ പിതാവ് ചോദ്യം ചെയ്തു.
"കേൾക്കാൻ കഴിയാത്തത് കേൾക്കാനും, കാണാൻ കഴിയാത്തത് കാണാനും, അറിയാൻ കഴിയാത്തത് അറിയാനും സാധ്യമാക്കുന്ന അറിവിനെക്കുറിച്ച് കേട്ടിട്ടുണ്ടോ" എന്നായിരുന്നു ചോദ്യം.
തുടർന്ന്, അറിവില്ലായ്മ സമ്മതിക്കാൻ നിർബ്ബന്ധിതനായ മകന് ഉദ്ദാലകൻ ആത്മവിദ്യ ഉപദേശിച്ചു കൊടുക്കുന്നു.
ഒരു മൺകട്ടയെക്കുറിച്ചറിഞ്ഞാൽ മണ്ണിന്റെ എല്ലാരൂപഭേദങ്ങളേയും അറിയാൻ അറിയാൻ കഴിയുമെന്നതും, ഒരു സ്വർണ്ണത്തരിയെ മനസ്സിലാക്കിയാൽ സ്വർണ്ണത്തിന്റെ എല്ലാ അവസ്ഥാഭേദങ്ങളേയും അറിയാൻ കഴിയുന്നതുമെല്ലാം എടുത്തുകാട്ടി ആത്മജ്ഞാനത്തിന്റെ സ്വഭാവവും പ്രാധാന്യവും പ്രയോജനവും ഉദ്ദാലകൻ മകനു വിശദീകരിച്ചു.
എല്ലാത്തിന്റേയും കാതലായ ആ ആത്മതത്ത്വത്തിന്റെ വിശദീകരണം സമാപ്തിയോടടുക്കുമ്പോൾ കൂടുതൽ നാടകീയമാകുന്നു‍.
ഒരു ഘട്ടത്തിൽ  ഉദ്ദാലകൻ മകനോട് ഒരു പേരാലിൻ കായ കണ്ടെത്തി പിളർത്തി ഉള്ളിലെന്തെന്നു നോക്കാൻ നിർദ്ദേശിച്ചു.
അതിൽ ചെറിയ കുരുക്കളാണെന്ന് അവൻ പറഞ്ഞപ്പോൾ കുരുക്കളിലൊന്നു പിളർത്തി, അതിനുള്ളിൽ എന്താണെന്നു നോക്കാനായി നിർദ്ദേശം.
അതിനുള്ളിൽ ഒന്നും കാണുന്നില്ല എന്ന് അവൻ മറുപടി പറഞ്ഞപ്പോൾ, കുരുവിനകത്ത് കാണാതിരിക്കുന്ന തത്ത്വമാണ് വലിയ ആൽമരമായി വളരുന്നതെന്നും അതുപോലെ അദൃശ്യമായിരിക്കുന്ന അത്മതത്ത്വത്തിൽ നിന്നാണ് എല്ലാം പുറപ്പെടുന്നതെന്നും വിശദീകരിച്ചിട്ട്, "അത് നീ തന്നെയാണ് ശ്വേതകേതൂ" എന്ന് പ്രഖ്യാപിച്ചു.
ഇത് അയാൾ പല്ലവിയായി ഇടക്കിടെ ഇങ്ങനെ ആവർത്തിക്കുന്നു:- “ എല്ലാത്തിന്റേയും ഉള്ളിന്റെയുള്ളിലെ ആത്മാവ് അതാണ്. അതാണ് സത്യം; അതാണ് പരമമായത്; അത് നീ തന്നെയാണ് ശ്വേതകേതൂ, അത് നീ തന്നെയാണ്. ( തത് ത്വം അസി ശ്വേതകേതോ, തത് ത്വം അസി ) ” നാരദൻ
ഏഴാം പ്രപാഠകത്തിൽ നാരദൻ സനൽകുമാരനിൽ നിന്നു ആത്മജ്ഞാനം നേടുന്നതിന്റെ വിവരണമാണ്.
ജ്ഞാനം തേടി തന്നെ സമീപിച്ച നാരദനോട് അയാൾക്ക് അപ്പോൾ അറിയാവുന്നതെന്തൊക്കെയാണെന്ന് സനൽകുമാരൻ അന്വേഷിച്ചു.
നാലു വേദങ്ങൾക്കും അഞ്ചാമത്തേതായ ഇതിഹാസത്തിനും പുറമേ വ്യാകരണം , കർമ്മവിധികൾ, ഗണിതം, ജ്യോതിഷം , തർക്കം, സമ്പദ്ശാസ്ത്രം, മനശാസ്ത്രം , സുകുമാരകലകൾ തുടങ്ങിയവ മാത്രമല്ല, പാമ്പാട്ടുവിദ്യപോലും താൻ അഭ്യസിച്ചിട്ടുണ്ടെന്നും എന്നാൽ അവയൊന്നും തനിക്ക് സന്തോഷം നൽകുന്നില്ലെന്നും  അയാൾ പ്രതികരിച്ചു.
അയാളുടെ വാചജ്ഞാനത്തിലുള്ളത് പരിമിതമായ പ്രതിഭാസങ്ങളുടെ കേവലം പേരുകൾ മാത്രമാണെന്നും, അതിരുകളില്ലാത്ത അറിവിൽ നിന്നേ ആനന്ദം ലഭിക്കൂ എന്നും സനൽകുമാരൻ അയാളെ അറിയിച്ചു.
ആ ജ്ഞാനം പ്രാപിച്ചവൻ എപ്പോഴും സ്വതന്ത്രനും എവിടെയായിരുന്നാലും സ്വന്തം വീട്ടിൽ തന്നെയും ആണ്.
മരണമില്ലാത്തതാണ് ആ ജ്ഞാനം.
ജീവന്റെ അവിഭക്തമായ ഐക്യമല്ലാതെ മറ്റൊന്നും കാണുകയോ, കേൾക്കുകയോ, അറിയുകയോ ചെയ്യാത്ത അവസ്ഥയിലെത്തിക്കുന്ന അനന്തമായ ആ ജ്ഞാനം പകർന്നുകിട്ടിയ നാരദൻ സന്തുഷ്ടനായി മടങ്ങി.
ബ്രഹ്മപുരി
ഏഴാം പ്രപാഠകത്തിൽ വിവരിച്ച അനന്തമായ സത്യത്തെ പ്രാപിക്കാനുള്ള ഉപാസനാവിദ്യയുടെ വിവരണമാണ് അവസാനത്തേതായ എട്ടാം പ്രപാഠകത്തിൽ.
ഹൃദയകമലത്തിലെ ചെറിയ ഇടമായി ആത്മതത്ത്വത്തെ ധ്യാനിക്കാനുള്ള ഉപദേശമാണത്‍.
ആ ചെറിയ ഇടം വെളിയിലുള്ള അനന്തവിഹായസ്സിനൊപ്പമാണ്.
ഭൂസ്വർഗ്ഗങ്ങൾ,  അഗ്നി, വായു , സൂര്യചന്ദ്രനക്ഷത്രാദികൾ എന്നിവയെയെല്ലാം അത് ഉൾക്കൊള്ളുന്നു.
ബ്രഹ്മപുരിയാണത്.
അതിനെ തിരിച്ചറിയാതിരിക്കുന്നവർക്ക് ഈലോകത്തിലും വരുവാനിരിക്കുന്ന ലോകത്തിലും മുക്തിയില്ല.
അറിയുന്നവർക്ൿ, ഈ ജീവിതത്തിൽ തന്നെ സ്വർഗ്ഗാനുഭവം ലഭിക്കുന്നു.
കുഴിച്ചുമൂടിയിരിക്കുന്ന നിധിക്കുമുകളിൽ അതിനെക്കുറിച്ചറിയാതെ നടന്നുപോകുന്നവരെപ്പോലെ നാമും നിത്യവും ഗാഢനിദ്രയിൽ ബ്രഹ്മത്തെക്കുറിച്ചറിയാതെ ബ്രഹ്മലോകത്ത് പ്രവേശിക്കുന്നു.
എട്ടാം അദ്ധ്യായത്തിന്റെ അവസാനഭാഗം, ദേവന്മാരുടെ പ്രതിനിധിയായി ദേവേന്ദ്രനും അസുരന്മാരിൽ നിന്ന് വിരോചനനും പ്രജാപതിയുടെ അടുത്ത് ആത്മവിദ്യ പഠിക്കാൻ പോയ കഥയാണ്.
32 വർഷത്തെ പഠനത്തിനൊടുവിൽ ഭൗതികശരീരമാണ് ആത്മതത്ത്വം എന്ന ധാരണയുമായി ഇരുവരും മടങ്ങി.
എന്നാൽ വഴിക്ക് സംശയം തോന്നിയ ഇന്ദ്രൻ മാത്രം പ്രജാപതിയുടെ അടുത്ത് തിരികെ ചെന്നു.
32 വർഷം പിന്നെയും പ്രജാപതിയോടൊത്തു കഴിഞ്ഞപ്പോൾ, സ്വപ്നാവസ്ഥയാണ് ആത്മതത്ത്വമെന്ന ബോദ്ധ്യത്തിലെത്തി‍.
മടക്കയാത്രയിൽ വീണ്ടും സംശയം തോന്നി തിരിച്ചുചെന്ന് മറ്റൊരു 32 വർഷം കൂടി കഴിഞ്ഞപ്പോൾ സ്വപ്നരഹിതമായ നിദ്രാവസ്ഥയാണ് ആത്മതത്ത്വമെന്നായി തോന്നൽ.
ആ തോന്നലുമായുള്ള മടക്കത്തിൽ സംശയം തോന്നി വീണ്ടും തിരിച്ചു ചെന്ന് 5 വർഷം കൂടി പ്രജാപതിയോടൊത്തു കഴിഞ്ഞപ്പോൾ മാത്രമാണ് ദേവേന്ദ്രന് യഥാർത്ഥമായ ആത്മജ്ഞാനം ലഭിച്ചത്.
അങ്ങനെ ആകെ 101 വർഷം അദ്ദേഹത്തിന് പ്രജാപതിയോടൊത്ത് ചിലവഴിക്കേണ്ടിവന്നു.
ഉപനിഷത്തുകളിൽ ഏറ്റവും പഴക്കമുള്ളതായിരിക്കാം ഛാന്ദോഗ്യമെന്ന് അരബിന്ദോ അഭിപ്രായപ്പെട്ടിട്ടുണ്ട്.
ദേവകീപുത്രനായ കൃഷ്ണൻ, "വിചിത്രവീര്യപുത്രൻ" ധൃതരാഷ്ട്രർ എന്നിവരെ പുരാതനകാലത്തെ വ്യക്തികളെന്നതിനു പകരം സമകാലീനരെന്ന മട്ടിൽ ഈ ഉപനിഷത്ത് പരാമർശിക്കുന്നുവെന്നത് ഇതിന് തെളിവായി അദ്ദേഹം ചൂണ്ടിക്കാട്ടുന്നു.
ഇന്ത്യയെ കണ്ടെത്തലിൽ ജവഹർലാൽ നെഹ്രു പരാമർശിക്കുന്ന ഒരേയോരുപനിഷത്ത് ഛാന്ദോഗ്യമാണ്.
സത്യകാമന്റെ കഥ, ജാതി-ലിംഗ ബന്ധങ്ങളെക്കുറിച്ചുള്ള ഉപനിഷൽക്കാലത്തെ നിലപാടുകൾ സൂചിപ്പിക്കുന്നതായി അദ്ദേഹം അഭിപ്രായപ്പെടുന്നു.
അവലംബം 1 2 3 തത്ത്വമസി, സുകുമാർ അഴീക്കോട് (പ്രസാധനം: കറന്റ് ബുക്ക്സ്, തൃശൂർ ↑ ഹിന്ദു വെബ്സൈറ്റ് - ഛാന്ദോഗ്യോപനിഷത്തിന് മാക്സ് മുള്ളർ ചമച്ച ഇംഗ്ലീഷ് പരിഭാഷ ↑ ഛാന്ദോഗ്യോപനിഷത്ത് 1:12 ↑ ഛാന്ദോഗ്യോപനിഷത്ത് 3:14 ↑ ഛാന്ദോഗ്യോപനിഷത്ത്, ഉപനിഷത്തുകൾ, ഏകനാഥ് ഈശ്വരൻ(പ്രസാധനം: പെൻഗ്വിൻ), പുറം 201 ↑ ഛാന്ദോഗ്യോപനിഷത്ത് 4:1 ↑ ചാന്ദോഗ്യോപനിഷത്ത് 3:17) ↑ ശ്രീ അരബിന്ദോ , ഉപനിഷത്തുകൾ(പ്രസാധനം: അരവിന്ദാശ്രമം, പോണ്ടിച്ചേരി) പുറം 362 ↑ ജവഹർലാൽ നെഹ്രു , ഇന്ത്യയെ കണ്ടെത്തൽ പുറം 177-178
ഛാപാർ മേള ഇംഗ്ലീഷ് വിലാസം https://ml.wikipedia.org/wiki/Chhapar_Mela ഗുഗാ ജി ഗുഗാ ജി
എല്ലാ വർഷവും സെപ്തംബർ മാസത്തിൽ പഞ്ചാബിലെ ലുധിയാനയിലെ ചാപാർ ഗ്രാമത്തിൽ നടക്കുന്ന ഒരു മേളയാണ് ഛാപാർ മേള (Chhapar Mela) .
ഗുഗ്ഗ പീറിന്റെ ഓർമ്മയിൽ നടക്കുന്ന ഈ മേള പഞ്ചാബിലെ മാൽവ ഇടത്തെ ഏറ്റവും ജനകീയമായ ഉൽസവങ്ങളിൽ ഒന്നാണ്.
അവലംബം പുറത്തേക്കുള്ള കണ്ണികൾ http://www.unp.me/f16/mela-chappar-da-17681/#ixzz2ht86Xp00
ഛായ (ഹ്രസ്വചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chaya
2011-ലെ കാൻ ഫെസ്റ്റിവലിൽ മാർച്ചേഡ് വിഭാഗത്തിൽ പ്രദർശിപ്പിക്കപ്പെട്ട മലയാളത്തിലെ ഏക ഹ്രസ്വചലച്ചിത്രമാണ് ഛായ .
പി.വി. അനൂപ് നിർമ്മിച്ച ഈ ചിത്രം വി. കെ. സുഭാഷാണ് സംവിധാനം ചെയ്തിരിക്കുന്നത്.
വി.കെ. സുഭാഷ് തന്നെ ഛായാഗ്രഹണം നിർവഹിച്ച ഈ ചിത്രത്തിന്റെ ദൈർഘ്യം 29 മിനിറ്റാണ്.
ആറാം തരം വിദ്യാർഥിയായ വിപിൻ ബാബുവാണ് ചിത്രത്തിലെ നായക കഥാപാത്രമായ ഉണ്ണിയെ അവതരിപ്പിച്ചത്.
ദിവ്യ ദാസ്, പൗളി വത്സൻ, ഹരീഷ് പേരടി, കുഞ്ഞച്ചൻ ഞാറയ്ക്കൽ, കൈലാസ് മാലിപ്പുറം എന്നിവർ മറ്റു കഥാപത്രങ്ങളെ അവതരിപ്പിച്ചിരിക്കുന്നു.
ഇടുക്കി ജില്ലയിലെ കാന്തല്ലൂരിലാണ് ചിത്രീകരണം നടത്തിയത്.
അകാലത്തിൽ സർപ്പദംശനത്താൽ മരണമടഞ്ഞ പിതാവിന്റെ ചിത്രത്തിനായി അലയുന്ന കുട്ടിയുടെ മോഹങ്ങളാണ് ഹ്രസ്വചിത്രത്തിന്റെ ഉള്ളടക്കം.
ഛായാഗ്രഹണം ഇംഗ്ലീഷ് വിലാസം https://ml.wikipedia.org/wiki/Photography ഒരു ലാർജ് ഫോർമാറ്റ് ക്യാമറയിലെ ലെൻസും മൌണ്ടിങ്ങും കൈയൊതുക്കമുള്ള ഒരു ക്യാമറ ഉപയോഗിക്കുന്ന വിദ്യാർത്ഥി
പ്രകാശഗ്രാഹിയായ ഒരു മാധ്യമത്തിന്റെ സഹായത്താൽ ഒരു വിഷയത്തിന്റെയോ രംഗത്തിന്റേയോ ചിത്രം പകർത്തിയെടുക്കുന്ന പ്രക്രിയയാണ്‌ ഛായാഗ്രഹണം അല്ലെങ്കിൽ ഫോട്ടോഗ്രാഫി എന്നു പറയുന്നത്.
ഫോട്ടോഗ്രാഫി എന്ന വാക്ക് പ്രകാശം കൊണ്ടുള്ള വര (Art of light) എന്നർത്ഥം വരുന്ന ഗ്രീക്ക് പ്രയോഗമായ ഫോസ് ഗ്രാഫിസിൽ നിന്നാണ്‌ ഉരുത്തിരിഞ്ഞത്.
വിഷയത്തിൽ നിന്നും പ്രതിഫലിക്കുന്ന പ്രകാശരശ്മികളെ സിൽ‌വർ ഹാലൈഡ് സംയുക്തമടങ്ങിയ ഒരു ഫിലിമിലേക്കോ ഒരു പ്രകാശഗ്രഹണശേഷിയുള്ള ഒരു ഇലക്ട്രോണിക് സർക്യൂട്ടിലേക്കോ നിശ്ചിത സമയപരിധിയിൽ ഒരു ലെൻസിലൂടെ പതിപ്പിച്ചാണ്‌ ചിത്രം (അല്ലെങ്കിൽ ഫോട്ടോ) എടുക്കുന്നത്.
വസ്തുക്കളിൽ നിന്നും പ്രതിഫലിച്ചിരിക്കുന്നതോ പുറപ്പെടുവിക്കുന്ന ആയ പ്രകാശത്തിന്റെ മാതൃക സംവേദിയായ മാധ്യമത്തിലോ അല്ലെങ്കില് സൂക്ഷിച്ചു വെക്കാനുതകുന്ന ഇലക്ട്രോണിക് ചിപ്പിലോ നിമിഷബന്ധിതമായി പ്രകാശവിധേയമാക്കി രേഖപ്പെടുത്തുന്നു.
സാധാരണയായി ഭൂരിഭാഗം എല്ലാ പ്രക്രിയകളും നിർവഹിക്കുന്നത് ഛായാഗ്രാഹി (ക്യാമറ) എന്നറിയപ്പെടുന്ന യാന്ത്രികമായോ , രസതന്ത്രപരമോ , സംഖ്യാപരമോ (ഡിജിറ്റൽ) ആയ ഉപകരണങ്ങൾ വഴിയാണ്.
ചിത്രം കൂടുതൽ വ്യക്തമാകുന്നതിന്‌ ഛായാഗ്രഹണസമയത്ത് മിന്നൽ വിളക്കുകൾ (ഫ്ലാഷ്) ഉപയോഗിച്ച് കൃത്രിമമായി വസ്തുവിനെ പ്രകാശിപ്പിക്കാറുമുണ്ട്.
ഇതിനായി മിക്ക ഛായാഗ്രാഹികളിലും മിന്നൽ വിളക്ക് ഉണ്ടാകാറുണ്ട്.
ഉപാധികൾ ഒരു ഫോട്ടോ ഗ്രാഫർ മ്യൂസിയത്തിൽ ക്യാമറയും തൂക്കി നിൽക്കുന്നു..
ഛായാഗ്രാഹി